**Lébényi Közös Önkormányzati**

**Hivatal**

**iktatószám:**

**ellenőrzés azonosító száma: 1/2017**

|  |
| --- |
|  |
| **Név: belső ellenőrzési vezető Böröczné Kőszegi Zsuzsanna** |
| **Aláírás:** |

|  |
| --- |
| **A jelentést elfogadom és az intézkedési terv elkészítését elrendelem:** |
| **Név: költségvetési szerv vezetője**  **Kovátsné Uray Tímea** |
| **Aláírás:** |

**ELLENŐRZÉSI JELENTÉS**

**a „Gazdálkodás vizsgálata a Lébényi Óvodánál”**

**2017.**

**I./**

**AZ ELLENŐRZÉS SZERVEZÉSÉRE VONATKOZÓ ADATOK**

|  |  |
| --- | --- |
| **Az ellenőrzést végző (szervezet)**: | Böröczné Kőszegi Zsuzsanna egyéni vállalkozó |
| **A vizsgálat tárgya:** | Gazdálkodás vizsgálata a Lébényi Óvodánál |
| **A vizsgálat célja:** | Az intézmény gazdálkodása megfelelő-e? |
| **Ellenőrzött szervezet(ek):** | Lébényi Óvoda |
| **Az ellenőrzés típusa:** | Pénzügyi ellenőrzés |
| **Vonatkozó jogi háttér:** | A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet |
| **Alkalmazott ellenőrzési eszközök és módszertanok:** | dokumentumok vizsgálata |
| **Ellenőrzött időszak:** | 2017. I-III. negyedév |
| **Ellenőrzés időtartama:** | 2017. november 30-tól 2017. december 11 -ig |
| **Időigény (ellenőri munkanapok száma):** | 3,0 ellenőrzési nap |
| **Vizsgálatvezető:** | Böröczné Kőszegi Zsuzsanna |
| **Az ellenőrzésben közreműködött belső ellenőrök:** | Böröczné Kőszegi Zsuzsanna |
| **Az ellenőrzött időszakban**  **hivatalban lévő vezetők:** | Kovátsné Uray Tímea óvodavezető |
| dr. Tóth Tünde Lébény Város jegyzője |

**KAPCSOLÓDÓ JOGSZABÁLYOK)**

* az államháztartásról szóló 2011. évi CVC. törvény (*továbbiakban Áht.*),
* az államháztartásról szóló törvény végrehajtásáról szóló 368/2011. (XII.31.) Korm. rendelet (*továbbiakban Ávr.*).

**II./**

**VEZETŐI ÖSSZEFOGLALÓ**

A vizsgálat során értékeltem a **„Gazdálkodás vizsgálata a Lébényi Óvodánál”** témájú ellenőrzés eredményét.

Meg vagyok győződve arról, hogy az elvégzett munka elégséges volt ahhoz, hogy megalapozott véleményt formálhassak.

**Főbb megállapítások a következők voltak:**

A működéshez elvárt szabályozási háttérrel rendelkeztek (Alapítói Okirat, Szervezeti és Működési Szabályzat, Kollektív Szerződés stb.). A Szervezeti és Működési Szabályzatban feltüntetett adatok nincsenek összhangban a törzskönyvi nyilvántartás adataival, ezért felülvizsgálatra szorul. A gazdálkodásra vonatkozó szabályzatok közösek a Társulással és a Lébényi Óvodafenntartó Társulással és a Lébényi Önkormányzattal. Az Ávr. elvárása szerint az óvodavezetőnek is hatályba kell léptetnie a rá vonatkozó szabályzatokat.

A pénztári pénzkezelést (házipénztár) a hivatal dolgozója feladata. Az anyagi felelősség vállalási nyilatkozata az Óvodára nem terjedt ki.

Az Óvoda adatait tartalmazó mérlegjelentés és a főkönyvi könyvelés adatai eltértek egymástól. A költségvetési jelentés adatai a főkönyvi adatokkal alátámasztottak voltak.

**A megállapítások és a javaslatok részletes leírása az ellenőrzési jelentés további részében megtalálhatóak.**

**A vizsgálat során tett javaslatok a következőek voltak**

* az adatok pontosítása érdekében az SzMSz felülvizsgálata javasolt,
* az Óvoda vezetőjének a gazdálkodási szabályzatokat a hatályba léptetés érdekében alá kell írnia. Az érintett dolgozóknak a szabályzatok megismerését aláírásukkal hitelesíteni szükséges,
* pénz kezelésére vonatkozó nyilatkozatot az Óvoda pénztárára vonatkozóan is szükséges megtenni,
* a főkönyvi kivonat adatainak meg kell egyeznie a mérlegjelentés adataival,
* A mérlegjelentésben a le nem vonható áfa összegét a ráfordítások közé kell átvezetni a főkönyvi könyvelésben (év végéig a rendezés indokolt).

**Az ellenőrzés nyomán kialakított véleményem a vizsgált területről, illetve folyamatokról összességében[[1]](#footnote-1):** A működéshez elvárt szabályzatokkal rendelkeztek. A hiányosságok miatt javasoltak a vezetői összefoglalóban megtalálható.

**IV./**

**RÉSZLETES MEGÁLLAPÍTÁSOK**

1. **A Működés feltételei, szabályozási háttér**

A működés feltételeit és a szabályozási háttért vizsgálva az alábbi dokumentumok kerültek ellenőrzésre:

* Alapítói Okirat,
* Szervezeti és Működési Szabályzat,
* Kollektív Szerződés,
* Házirend,
* Együttműködési megállapodás.

A gazdálkodási szabályzatok nem képezték a vizsgálat tárgyát. A Pénzkezelési és a Kötelezettségvállalási Szabályzat az Óvodára vonatkozó elvárások tekintetétben kerültek áttekintésre.

Az Óvoda az aktuálizált **Alapítói Okirattal** rendelkezett.

Az Áht. 10. § (5)-(6) bekezdéseiben elvártak szerint a Lébényi Óvodánál elkészült a **Szervezeti és Működési Szabályzat** (továbbiakban SzMSz), amely 2012. november 12-től hatályos.

Az SzMSz tartalmi követelményeit az Ávr. 13. §-a részletezi. Az SzMsz-ben feltüntették az intézmény szervezeti felépítését, a képviseletre jogosultakat.

Az SzMsz-ben szereplő adatok az Óvoda törzskönyvi nyilvántartásában szereplő adatokkal és az Alapítói Okirat adataival nincsen összhangban:

* a tulajdonosi jogok gyakorlójára vonatkozóan (az SzMsz-ben az alapító, irányító és a fenntartó szerv Lébény Nagyközség (már Város) Önkormányzata, a törzskönyvi nyilvántartás szerint a Lébényi Óvodafenntartó Társulás),
* kormányzati funkciók tekintetében (az SzMSz a kormányzati funkciók helyett a szakfeladatokat nevesíti).

Az SzMSz-ben nem került feltüntetésre az alapítói okirat száma, kelte.

Az adatok pontosítása érdekében az SzMSz felülvizsgálata javasolt.

Az SzMSz IV/4. pontja szerint a szabályzathoz mellékletek kapcsolódnak, de a szövegből nem derül ki azok pontos megnevezése. Az Óvoda dolgozói és a Szülői munkaközösség tagjai az SzMSz-t és annak mellékleteit (?), valamint a Házirendet megismerték, a megismerés tényét aláírásukkal igazolták.

Elkészült az Óvoda **Kollektív Szerződése**.

A 2012. december 1-től hatályos **Házirend** a Lébényi Óvoda mellett a tagintézményekre is kiterjedt. A házirend a szakmai elvárások mellett (nyitva tartás, óvodai felvétel, távolmaradás, helyiségek használata, rendkívüli események stb.) az étkezés és a térítési díj kezelésre is kitért. A Szülői Munkaközösség a házirendet véleményezte.

A Lébényi Óvodafenntartó Társulás és a társulásban résztvevő önkormányzatok között a közös fenntartású intézményre (óvodára) vonatkozóan részletes elvárásokat és feltételeket tartalmazó megállapodás készült.

A Lébényi Közös Önkormányzati Hivatal a Lébényi Óvodával kötött megállapodást a munkamegosztásról és a felelősségről (miután a gazdasági feladatait a közös hivatal látja el).

**B.1. A költségvetési jelentés és a mérlegjelentés**

A 2017. szeptember havi költségvetési jelentés és a 2017. III. negyedévi mérlegjelentés adatai kerültek felülvizsgálatra.

Az adatszolgáltatások (mérlegjelentés, költségvetési jelentés) a kincstári rendszerbe elküldésre kerültek.

A főkönyvi adatok kerültek összehasonlításra a 2017. III. negyedévi mérlegjelentés adataival. A tapasztalat:

* a mérlegjelentésben 64 308 Ft, a főkönyvben 86 503 Ft volt a pénztár állománya (eltérés 22 195 Ft),
* a mérlegjelentésben a követelés állománya 22 196 Ft, míg a főkönyvben követelésre adat nem szerepel (azaz nulla),
* egyéb sajátos eszközoldali elszámolásokon belül a le nem vonható áfa a mérlegjelentésben 1 133 215 Ft, a főkönyvben 1 147 401 Ft (1 079 031 Ft +68 370 Ft), az eltérés 14 186 Ft,
* a kötelezettségek állománya a mérlegjelentésben 311 466 Ft, a főkönyvben 378 194 Ft (az összes 421-es), az eltérés 66 728 Ft.

A mérlegjelentésben a le nem vonható áfa összege magas, mert az összeg nem került átvezetésre a ráfordítások közé (év végéig a rendezés indokolt).

A 2017. szeptember havi időszaki költségvetési jelentés adatai megegyeztek a 2017. 09. havi főkönyvi kivonat adataitól. Az összes kiadás 2017. szeptember hónapig 104 599 748 Ft volt.

**B.2. Gazdálkodás egyéb feladatainak ellátása**

**A Pénzkezelés rendje**

2017. január 1-től új Pénzkezelési Szabályzat és Kötelezettségvállalási Szabályzat készült a Lébényi Közös Önkormányzati Hivatalnál, melynek hatályai a Lébényi Óvodafenntartó Társulásra és az intézményire is kiterjedtek. A hatályba léptető személye a jegyző volt.

A szabályzatok megismerésének a tényét az érintetteknek aláírásukkal nem igazolták.

A költségvetési levelekben megjelent állásfoglalás szerint – 2017. szeptember 5-én megjelent 4534 kérdésszám – az „Ávr. nem ad felhatalmazást arra a gazdasági feladatot ellátó szervnek, hogy döntéseket hozzon az önállóan gazdálkodó szervezet helyett még a szabályzatok hatályba léptetésére sem. Mindezekre tekintettel, ha egységes szabályzat kialakítható, és úgy döntenek, hogy közös szabályzata lesz az egy gazdasági szervezethez tartozó intézményeknek, akkor mindegyik intézményvezető írja alá, léptesse hatályba a szabályzatot”.

Épp ezért a Társulásra és az Óvodára vonatkozóan is e szerint kell eljárni.

A Pénzkezelési Szabályzat 3. számú melléklete a készpénz kezelésre vonatkozó pénztárosi nyilatkozatot tartalmazza. A nyilatkozat szerint a „Lébény Város Önkormányzata és intézménye, valamint a Közös Önkormányzati Hivatal” házipénztárának kezeléséért vállal felelősséget a pénztáros. Az Óvoda nevesítése elmaradt (nem az Önkormányzat intézménye az óvoda).

Az Óvodára vonatkozóan minden banki pénzmozgáshoz utalvány lap került kiállításra. Az utalvány lapokon az elvárt aláírások (utalványozás, érvényesítés, teljesítés igazolás, szükség szerint a kötelezettségvállalás pénzügyi ellenjegyzéssel) megtalálhatóak volt.

Az óvoda házipénztárát a közös önkormányzati hivatal dolgozója kezeli. A vizsgált időszakra vonatkozóan a készpénz forgalom minimális volt.

A készpénz mozgás felülvizsgálatára 2017. január 1-től 2017. szeptember 30-ig terjedő időszakra vonatkozásában került sor.

Megállapítások az alkalmazott gyakorlatra vonatkozóan a következők voltak:

* A kiadási és a bevételi pénztárbizonylatokat a számítógépes rendszerből állították elő.
* A pénztárbizonylatokon az elvárt aláírások megtalálhatóak voltak: a bevételi és a kiadási pénztárbizonylatot aláírta az utalványozó, a pénztár ellenőre, a bizonylatot kiállító.
* A pénztárbizonylatokhoz kapcsolódó mellékleteket feltüntették.
* A pénztárbizonylatok mellett minden egyes pénzmozgáshoz utalvány lap került kinyomtatásra. Az utalvány lapot a kötelezettségvállaló is. Egyes aláírások a pénztári bizonylatokon és az utalvány lapokon is megjelentek (kétszer került aláírásra egy gazdasági eseményre, pl. utalványozó, ellenőr).
* A kerekítési különbözet a kiadási pénztárbizonylatokon külön soron megjelent.

**Az étkezés térítési díj**

A házirend kitért az étkezéssel és a térítési díj beszedésével kapcsolatos elvárásokra. A házirend értelmében:

* A gyermekek étkeztetésére – az elvárásnak megfelelően – napi háromszor kerül sor.
* Az intézményi kereten túli étkezés mellett szabályozták az intézménybe bevihető élelmiszer-féleségekkel kapcsolatos feltételeket.

Az élelmiszer higiéniáról szóló 852/2004 EK rendelet 1 cikk 1. bekezdésében előírt követelmény, hogy „az élelmiszer biztonság elsődleges felelősségét az élelmiszer-ipari vállalkozó viseli.” Az intézménynek a veszélyek mérlegelése alapján kell eldöntenie, hogy felelősséggel beengedi-e az otthoni készítményeket vagy sem.

Több szakmai állásfoglalás szerint a házi készítésű élelmiszerek fogyasztása nem támogatható az óvodában a kockázatai miatt (ellenőrizhetőség szempontját figyelembe véve).

A kérdés eldöntése helyileg történik. A Lébényi Óvodában a házirendet a Szülői Munkaközösség véleményezte, így alakult ki a helyi elvárás, amit a házirend 2.1. pontjában rögzítettek.

* Meghatározásra került a térítési díj befizetésének időpontjai és a követendő szabályok. Meghatározásra került a befizetés időpontja minden hónapra vonatkozóan (nap és a óra megjelöléssel) és az hiányzás jelzésére vonatkozó elvárások.

A vizsgálat keretében ellenőrzésre került a térítési díj nyilvántartása, a bankszámlára történő befizetése a Lébényi Óvodánál 2017. február és március hónapokban. Vizsgálatra került a tényleges élelmezési napok számának kimutatása (adagok). A tapasztalat a következő volt:

Az étkezéssel kapcsolatos analitikus nyilvántartást és a számlázást az EPER program segítségével vezetik.

Az óvodánál a tényleges étkezési napok száma és a befizetett térítési díjak kimutatására az „étkezők nyilvántartásán” nyomon követhető. A nyilvántartásban megfelelően feltüntetésre kerültek gyermekenként, havonta a ténylegesen igénybe vett étkezések napjai (étkezési napok száma, adag). Az étkezők nyilvántartásában az ingyenes és a térítési díj köteles étkezést igénybe vevők egyaránt feltüntetésre kerültek.

A étkezők nyilvántartása alapján 2017. február hónapban 181 251 Ft, 2017. március hónapban 188 238 Ft befizetésre került sor az étkezést téríteni köteles gyermekek után. A befizetett összeg csekken került feladásra a Lébényi óvoda számlájára. A csekken befizetett összeg megegyezett az étkezők nyilvántartásában szereplő összeggel február hónapban-181 251 Ft -. Március hónapban 10 forint eltérés volt tapasztalható (10 Ft-tal több került befizetésre).

Tata, 2017. december 11.

|  |
| --- |
| **Aláírás:** |
| **Név: Böröczné Kőszegi Zsuzsanna**  **belső ellenőr** |

# Z Á R A D É K

**A Bkr. 45. § (3) bekezdése szerint az intézkedési tervet a lezárt ellenőrzési jelentés kézhezvételétől számított 8 napon belül kell elkészíteni és megküldeni a belső ellenőrzési vezetője részére.** Indokolt esetben - a belső ellenőri vezető javaslatára - a költségvetési szerv vezetője ennél hosszabb, legfeljebb 30 napos határidőt megállapíthat.

A jelentés kézhezvételének dátuma:

Lébény, 2017. december 13.

………………………..

dr. Tóth Tünde

jegyző

# Teljességi nyilatkozat

Alulírott, az ellenőrzési program alapján a **„gazdálkodás vizsgálata a Lébényi Óvodánál”** témában 2017. november 30-tól december 11- ig terjedő időszakban ellenőrzött Lébényi Város Önkormányzata polgármestere és jegyzője büntetőjogi felelősségem tudatában igazolom, hogy az ellenőrzött feladattal összefüggő, felelősségi körömbe tartozó valamennyi okmányt, illetve információt hiánytalanul a belső ellenőr rendelkezésére bocsátottam.

Kijelentem továbbá, hogy ezek a dokumentumok, adatok és információk megbízható, teljes körű információt tartalmaznak.

Ezen nyilatkozat kiadására Böröczné Kőszegi Zsuzsanna belső ellenőr kérésére került sor a költségvetési szervek kontroll rendszeréről és belső ellenőrzéséről szóló 370/2011. (XII.31.) Kormányrendelet szerint.

Lébény, 2017. december 13.

|  |  |
| --- | --- |
| ……………………………………………. | ……………………… |
| Kovátsné Uray Tímea | dr. Tóth Tünde |
| óvodavezető | jegyző |

1. Bkr. 41. § (4) bekezdése alapján Az ellenőrzési jelentés vezetői összefoglalójában az ellenőrzés eredményét és a feltárt hiányosságokat összefoglaló értékelést kell adni. [↑](#footnote-ref-1)